2. pielikums

Tirgus izpētes “Kanalizācijas tīklu pārbūve Atbrīvotāju ielā – II kārta (posmā no Pērsieša ielas līdz Ceriņu ielai)“, id. Nr. SA 2022 03

nolikumam

**Tehniskās specifikācijas**

1. **Vispārīga informācija**
   1. Iepirkuma mērķis

Noteikt saimnieciski visizdevīgāko piedāvājumu Atbrīvotāju ielas maģistrālā kanalizācijas tīkla pārbūves II būves kārtai.

Saskaņā ar SIA “Ekolat” izstrādāto būvprojektu ”Atbrīvotāju ielas (posmā no Parkas ielas līdz Pērsiešu ielai) maģistrālā kanalizācijas tīkla pārbūve Siguldā, Siguldas novadā” (turpmāk - Būvprojekts). Būvatļauja Nr. BIS-BV-4.2-2021-316 (2269).

* 1. II būves kārtas Darbi veicami saskaņā ar izstrādāto Būvprojektu un Tehniskajām specifikācijām, ievērojot attiecīgos Latvijas Republikas normatīvos aktus.
  2. Iepirkuma līguma izpildes vieta:Atbrīvotāju ielas posms Siguldā, Siguldas novadā.
  3. Iepirkuma līguma izpildes termiņš: Līguma izpildes maksimālais termiņš ir līdz 2022. gada 10. septembrim, nodrošinot būvdarbu posma izbūves uzsākšanu 2022. gada jūnijā un pabeigšanu līdz 2022. gada 10. augustam. Būvprojektā paredzēto II kārtas Darbu pieņemšana ekspluatācijā ir iekļauta līguma izpildes termiņā. Darbu nodošanas posms ir jāpabeidz līdz 2022. gada 10.septembrim.
  4. Paredzamais iepirkuma priekšmeta būvdarbu apjoms: kanalizācijas tīkla izbūve 210,5 m, būvdarbu teritorijas segumu atjaunošana.
  5. Darbu izpildes laikā jānodrošina nepārtraukta sadzīves notekūdeņu novadīšana pārbūvējamajā kanalizācijas tīklu posmā, nepieļaujot neattīrītu notekūdeņu izplūdi vidē.
  6. Darbu izpildes laikā jānodrošina piekļuve nekustamajiem īpašumiem.

1. **Būvdarbu organizācijas plānošana**
   1. Darbi jāplāno 3 posmos:
      1. sagatavošanās posms: dokumentācijas iesniegšana Būvniecības informācijas sistēmā (turpmāk – BIS), lai saņemtu no Siguldas novada būvvaldes būvdarbu uzsākšanas nosacījumu akceptu, dokumentācijas izstrāde, saskaņošana, piemēram, darbu veikšanas projekts (turpmāk - DVP), Satiksmes organizācijas shēmas izstrāde, saskaņošana (tajā skaitā ar VAS “Latvijas valsts ceļi”) un iesniegšana Pasūtītājam, informatīvā stenda uzstādīšana. Visu būvdarbu izpildei nepieciešamo būvizstrādājumu saskaņošana ar Pasūtītāju, Būvuzraugu, nepieciešamības gadījumā ar Autoruzraugu. Pieprasītās informācijas sniegšana Pasūtītājam, Nekustamo īpašumu īpašnieku informēšana par laika periodu, kurā plānoti kustības ierobežojumi;
      2. būvdarbu posms: būvdarbi (trasējuma nospraušana, komunikāciju atšurfēšana, u.c. palīgdarbi, rakšanas atļaujas saņemšana, Būvprojektā paredzēto kanalizācijas tīklu izbūve, esošo patērētāju pārslēgumi, jaunu pievadu izbūve, Būvprojektā paredzētie demontāžas darbi, būvdarbu teritorijas segumu atjaunošana, CCTV inspekcija, u.c. Darbi).
      3. Darbu nodošanas posms: atzinumu pieprasīšana, saņemšana, izpilddokumentācijas, kuru nav iespējams pievienot BIS, iesniegšana Pasūtītājam. Siguldas novada būvvaldes būves ekspluatācijā pieņemšanas procedūra, būvdarbu garantijas iesniegšana.
   2. Būvdarbu organizācijas plānošanā jāievēro Būvprojektā un Tehniskajās specifikācijās norādītā informācija.
   3. Darbu izpildes kalendārajā laika grafikā jābūt identificējamiem iepriekš norādītajiem posmiem, ievērojot Darbu izpildes posma termiņu un Darbu nodošanas posma termiņu.
2. **Darbu izpilde**
   1. Būvuzņēmējam rakstiski jāinformē iedzīvotāji vismaz vienu kalendāro nedēļu iepriekš par laika periodu, kurā būs ierobežota piekļuve īpašumiem.
   2. Nodrošināt iedzīvotāju piekļuvi saviem īpašumiem darbu veikšanas zonā.
   3. Jāizstrādā Satiksmes organizācijas shēma, kura jāsaskaņo ar VAS “Latvijas valsts ceļi” un Siguldas novada pašvaldības Teritorijas attīstības pārvaldes transporta būvju nodaļu. Par satiksmes ierobežojumiem laicīgi jāinformē Pasūtītājs, pašvaldības pārstāvis. Objekts jāaprīko ar nepieciešamajām pagaidu ceļazīmēm, norādēm.
   4. Objektā pastāvīgi jānodrošina kārtība un tīrība. Pēc pirmā aizrādījuma 4 stundu laikā jālikvidē pārkāpumi un trūkumi.
   5. Pēc būvdarbu pabeigšanas būvobjektam pieguļošo teritoriju, kas tika izmantota darbu vajadzībām, jāatjauno sākotnējā vai labākā stāvoklī.
   6. Aizliegts smilts vai grunts masu ar transporta riteņiem iznest uz blakus pieguļošajām ielām un ietvēm. Jāveic pastāvīga darbu gaitā piegružoto ielu un ietvju tīrīšana. Pārkāpumu gadījumā var tikt piemērots administratīvais vai līguma sods.
   7. Darbu zonā esošo un saglabājamo koku stumbri ir nosedzami ar dēļu vairogiem un atsegtās koku saknes nekavējoties ir jāapber ar melnzemi.
   8. Paredzēt nepieciešamo aizsardzību pret bojājumiem citām darbu zonā esošām komunikācijām un infrastruktūras objektiem.
   9. Tranšeju malas ir visu laiku atbilstoši jānostiprina, nepieciešamās izmaksas iekļaujot Finanšu piedāvājumā.
   10. Būvuzņēmējam jāveic visi nepieciešamie pasākumi, lai novērstu gruntsūdeņu līmeņa celšanos cauruļvadu vai būvju celtniecības laikā, kamēr nav sasniegta pietiekama konstrukciju vai cauruļvadu aizbēruma masa, lai novērstu to uzpeldēšanu. Šo pasākumu izmaksas jāiekļauj Finanšu piedāvājumā.
   11. Ja tranšejās vai izraktajās bedrēs uzkrājas ūdens, Būvuzņēmējam jānodrošina ūdens atsūknēšana vai novadīšana, izbūvējot nepieciešamās teknes, vaļņus vai, izmantojot citus risinājumus, lai nodrošinātu, ka laikā, kamēr tiek veikta cauruļu ieguldīšana un apbēršana, formēta pamatne vai stiprinājumi, tranšejā neuzkrājas ūdens. Būvuzņēmējam visā Darbu izpildes laikā jānodrošina būvvietā darba gatavībā atbilstošas jaudas aprīkojums.
   12. Ja tranšejās vai bedrēs sakrājies ūdens, tas aizvadāms tā, lai netiktu nodarīti bojājumi ceļiem, pašvaldības vai privātam īpašumam, nenotiktu grāvju, drenāžas sistēmas piesārņošanās ar smiltīm, vai arī netiktu radīti citi nevajadzīgi traucējumi ielu vai ceļu lietošanā vai radīt draudus sabiedrības veselībai.
   13. Viss izraktais materiāls, ko var atkārtoti izmantot Darbos, jāuzglabā materiālu pagaidu uzglabāšanas vietā. Pasūtītājs nenodrošina ar materiālu pagaidu uzglabāšanas vietu.
   14. Objekta apsardze un materiālu saglabāšana ir Būvuzņēmēja uzdevums.
   15. Nepamatoti darba pārtraukumi, tiek pielīdzināti līguma darbu termiņu kavējumiem. Būvuzņēmējam ir pienākums pamatot katru dīkstāves dienu.
   16. Darbu veikšanu ārpus vispārpieņemtā darba laika t.sk. brīvdienās un svētku dienās atsevišķi saskaņot ar Pasūtītāju.
   17. Ja būvdarbu zonā nevar piekļūt sadzīves atkritumu savācējs, Būvuzņēmējam ir jānodrošina nekustamo īpašumu atkritumu konteineru pārvietošana uz vietu, kur sadzīves atkritumu savācējs var piekļūt. Būvuzņēmējam jānodrošina iztukšoto sadzīves atkritumu konteineru nogādāšana atpakaļ uz nekustamajiem īpašumiem.
   18. Būvuzņēmējs izgatavo un uzstāda būvtāfeli, iepriekš saskaņojot vizuālo izskatu ar Pasūtītāju. Izmaksas iekļauj Finanšu piedāvājumā.
3. **Drošība objektā**
   1. Būvuzņēmējs nodrošina darbu aizsardzības speciālistu un ir atbildīgs par darba aizsardzības pasākumu ievērošanu objektā.
   2. Būvuzņēmējam jāatzīmē visas izraktās bedres un citas bīstamas vietas ar šim nolūkam domātām zīmēm, žogiem, barjerām un brīdinājuma gaismām, lai nodrošinātu darbinieku un citu personu, kas var nonākt būvlaukumā, drošību.
   3. Jebkuram pagaidu tipa žogam, kuru izmanto Būvuzņēmējs, jāaizsargā pret briesmām kā nepiederošas personas, tā arī strādnieki.
   4. Visiem grāvjiem, tranšejām bez jebkādiem pārrāvumiem jābūt apjoztiem ar stabilu, žogu. Citus nožogojuma veidus (plastikāta lentes vai siksnas, atsevišķas barjeras utt.) drīkst izmantot tikai brīdināšanas vajadzībām, piemēram, lai norobežotu materiālu uzglabāšanas zonas utt.
   5. Pagaidu nožogojumam jābūt uzstādītam līdz Darbu pilnīgai pabeigšanai, un objekts savests tādā kārtībā, lai neapdraudētu cilvēkus. Nožogojums netiek noņemts, kamēr grāvis nav aizbērts līdz apkārt esošajam līmenim.
   6. Būvuzņēmējam nožogojums, tiltiņi un citi drošības līdzekļi jāuztur labā kārtībā un regulāri jāpārbauda (arī nedēļas nogalēs), kā arī nekavējoties jānovērš jebkāda veida defekti, ja tādi radušies.
   7. Ja Darbi tiek veikti pa gājēju celiņiem, Būvuzņēmējam ir jānodrošina gājējiem paredzētās zonas nožogojums no satiksmei paredzētās joslas ar barjerām, kuras aprīkotas ar brīdinājuma gaismām.
   8. Būvuzņēmējam pēc rakšanas darbu pabeigšanas, būvgrāvju, tehnoloģisko atrakumu aizbēršanas līdz seguma atjaunošanai katru dienu jāseko, lai ielu braucamajā daļā neveidojas iesēdumi. Pēc pirmā Pasūtītāja aizrādījuma Būvuzņēmējam 4 (četru) stundu laikā jānovērš iesēdumi.
4. **Avārijas dienestu piekļuve**

Būvuzņēmējam pirms ielas vai tās daļas slēgšanas par to jāpaziņo ugunsdzēsības, policijas un ātrās medicīniskās palīdzības dienestiem, un slēgšana nedrīkst notikt bez Būvuzrauga piekrišanas. Minētie dienesti ir jāinformē par to, kad ielas posms ir atkal ir izmantojams avārijas dienestu automašīnu vajadzībām. Darbu celtniecības metodei jābūt tādai, lai pēc iespējas samazinātu traucējumus avārijas dienestu auto kustībai. Visā būvniecības laikā jānodrošina neatliekamās palīdzības, ugunsdzēsēju piekļuve visiem īpašumiem.

1. **Elektrība, ūdens**

Ja Būvuzņēmējs ir lietojis Pasūtītāja elektroapgādes pieslēgumus, ūdeni, citus pakalpojumus, tad Būvuzņēmējam ik mēnesi ir jāatlīdzina Pasūtītājam par visu objektā patērēto elektrību, ūdeni vai citiem pakalpojumiem pēc piestādītā rēķina. Maksājamā summa ir jāaprēķina, pamatojoties uz veiktajiem nolasījumiem un piemērojamo tarifu par katru pakalpojumu. Piemērojamie tarifi ir tie, kas par attiecīgo pakalpojumu ir spēkā katra mēneša pēdējā dienā, kuras laikā tas tiek izmantots.

1. **Esošās inženierkomunikācijas un ar to izvietojumu saistītie līguma grozījumi**
   1. Būvuzņēmējam jāievēro LR spēkā esošajos normatīvos aktos paredzētie komunikāciju aizsardzības pasākumi un atļaujas darbam šo komunikāciju tiešā tuvumā.
   2. Esošo inženierkomunikāciju šķērsošana, kura nav norādīta Būvprojektā, esošo norādīto komunikāciju iebūves dziļuma atšķirība, ja tā ietekmē Būvprojektā paredzēto inženierbūvju izbūvi, ir pamats līguma grozījumiem un Līgumcenas pieaugumam.
   3. Ja Būvuzņēmējs atradīs cauruli, kabeli vai citu inženierkomunikāciju, kas nav parādīta rasējumos, vai konstatēs inženierkomunikācijas iebūves dziļuma atšķirību no Būvprojekta norādītā (ja traucē inženierkomunikāciju izbūvei) viņš informēs Būvuzraugu un iespējamo īpašnieku. Pirms darbu turpināšanas, piedaloties Pasūtītāja pārstāvim, Būvuzņēmēja būvdarbu vadītājam un atrastās komunikācijas īpašnieka pārstāvim (ja tāds tiek konstatēts) tiek sastādīts akts par komunikācijas konstatēšanu, kura nav norādīta Būvprojektā vai arī par komunikācijas iebūves dziļuma atšķirību no Būvprojekta norādītā (ja traucē inženierbūvju izbūvei). Akts ir dokuments, lai veiktu Līguma grozījumus un Līgumcenas maiņu.
   4. Centralizētās ūdensapgādes sistēmas ūdens atslēgums, jāplāno, lai ūdens pārtraukums nebūtu ilgāks par 5 stundām. **Par nepieciešamo ūdens atslēgumu Būvuzņēmējs informē Pasūtītāju 4 (četras) darbdienas iepriekš.**
   5. Ja Darbu veikšanas gaitā tiek skartas vai bojātas pazemes komunikācijas, kuras norādītas Būvprojektā, Būvuzņēmējam ir jāsedz no saviem līdzekļiem remonta izmaksas. Būvuzņēmējam ir jāuzņemas pilna atbildība par jebkādām prasībām, kuras var izvirzīt attiecīgais pašvaldības, valsts dienests, privātais uzņēmums vai privātpersona, kura pārvaldībā ir bojātās komunikācijas, par radītajiem traucējumiem vai bojājumiem pret Būvuzņēmēju vai Pasūtītāju.
2. **Atbērtnes, demontētie esošie segumu, cauruļvadu, skataku, u.c. materiālu utilizācija** 
   1. Pasūtītājs nenodrošinās atbērtnes vietu. Atbērtnes vietas ierīkošanas, uzturēšanas izmaksas ir jāiekļauj Finanšu piedāvājuma izmaksās.
   2. Visi demontētie materiāli ir jāutilizē. Izmaksas jāiekļauj Finanšu piedāvājumā.
   3. Čuguna izstrādājumus jānodod SIA “Saltavots” Vildogas celš 5, Sigulda.
3. **Sapulces objektā**

Visa Līguma izpildes laikā ir jānotur būvsapulces. Būvsapulču norises laiku nosaka vienojoties. Būvsapulcēs piedalās: Būvuzņēmēja atbildīgais būvdarbu vadītājs un citi atbildīgie speciālisti un citi pārstāvji (pēc nepieciešamības), Pasūtītāja pārstāvji, Būvuzraugs, Autoruzraugs (pēc nepieciešamības), pašvaldības pārstāvji (pēc nepieciešamības).

1. **Protokolēšana ar fotogrāfiju palīdzību**

10.1. Pēc uzmērīšanas un nospraušanas Darbu pabeigšanas un pirms rakšanas darbu uzsākšanas, Būvuzņēmējs veicot fotografēšanu, fiksē ielas, pieguļošās teritorijas zālāju, apstādījumu, koku, visu iebrauktuvju stāvokli pirms būvdarbu uzsākšanas un iesniedz Pasūtītājam 1 (vienu) fotogrāfiju komplektu, kas ierakstīts CD. Fotouzņēmumiem ir jābūt identificējamiem, tas ir, jānorāda precizēta atrašanās vieta. Rakšanas darbu uzsākšana pirms esošā stāvokļa fotofiksāžas nav atļauta.

10.2. Būvuzņēmējs, Pasūtītājs un, ja nepieciešams, Siguldas novada pašvaldības pārstāvis var papildus sastādīt aktu par ielas, pieguļošās teritorijas zālāju, apstādījumu, koku, iebrauktuvju stāvokli pirms būvdarbu uzsākšanu.

10.3. Katru mēnesi ir jāveic segto darbu un pārējo būvdarbu fiksēšana, veicot fotografēšanu. Obligāti jābūt foto fiksāžām par kabeļu ievietošanu šķeltās aizsargcaurulēs. Foto uzņēmumos jābūt identificējamai precīzai Darbu izpildes vietai. Būvuzņēmējam katru mēnesi kopā ar Darbu nodošanas- pieņemšanas aktu Pasūtītājam jāiesniedz 1 digitālo fotogrāfiju komplekts, kas ierakstīts CD.

10.4. Saņemot sūdzības no pašvaldības un iedzīvotājiem, par būvdarbu zonas neatbilstību Tehnisko specifikāciju prasībām Pasūtītājs pieprasīs katras darbdienās beigās veikt fotofiksāžas par būvobjekta stāvokli un fotouzņēmumus nosūtīt uz Pasūtītāja kontaktpersonas e-pasta adresi.

10.5. Izmaksas, kas saistītas ar 10.1., 10.3. un 10.4. punktos norādīto fotofiksāžu veikšanu, ir jāiekļauj Finanšu piedāvājumā.

**11. Citi dokumenti**

11.1. Būvuzņēmējs darbu veikšanas projektu izstrādā (turpmāk tekstā - DVP) saskaņā saskaņā ar LR MK Ministru kabineta 2017. gada 9. maija noteikumu Nr.253 “Atsevišķu inženierbūvju būvnoteikumi” 105. punkta prasībām, ņemot vērā darbu organizācijas projektu.

11.2. DVP ir jāizstrādā un jāiesniedz Pasūtītājam ne vēlāk kā 7 (septiņu) darbdienu laikā pēc Līguma noslēgšanas 1 (vienā) eksemplāros papīra formā un digitāli. Pasūtītājs, Būvuzraugs 5 (piecu) kalendāro dienu laikā izskata DVP, saskaņo vai norāda precizējumus, kurus Būvuzņēmējam ir jāveic 5 (piecu) kalendāro dienu laikā. Pēc DVP saskaņošanas Būvuzņēmējs to ievieto BIS un vienu eksemplāru papīra formātā iesniedz Pasūtītājam. Atbildīgais būvdarbu vadītājs ir atbildīgs par to, lai DVP būtu pieejams būvlaukumā strādājošajiem būvspeciālistiem.

11.3. Būvuzņēmējs katru nedēļu iesniedz Pasūtītājam pārskatu par plānotajiem nedēļas Darbiem un plānotajiem izpildes apjomiem.

11.4. Būvuzņēmējs katru nedēļu iesniedz Pasūtītājam pārskatu par iepriekšējās nedēļas plānoto Darbu izpildi, un, ja ir atšķirība starp plānoto un faktisko izpildi norāda novirzes iemeslus.

**12. Būvdarbu veikšanas dokumentācija**

12.1. Būvniecības procesa dokumentēšana jāveic BIS. Dokumentus, kurus nav iespējams pievienot BIS, Būvuzņēmējs iesniedz Pasūtītājam papīra formātā un, ja iespējams digitāli**.**

12.2. Būvdarbu procesa dokumentācija:

1. inženierkomunikāciju trasējuma nospraušanas plāni;
2. atzinumi;
3. rakšanas darbu atļauja;
4. saskaņotā satiksmes organizācijas shēma;
5. tehniskā informācija par būvizstrādājumiem, kas izmantoti (to ekspluatācijas īpašību deklarācijas, atbilstības apliecinājumi, iebūves instrukcijas, apraksti);
6. būvdarbu žurnāls;
7. segto darbu akti;
8. veikto pārbaužu protokoli un akti;
9. CCTV inspekcijas rezultāti (elektroniskā formātā un papīra formātā);
10. izpildmērījums, kas izstrādāts atbilstoši normatīvajos aktos noteiktajai kārtībai, un reģistrēts Siguldas novada pašvaldības topogrāfiskās informācijas datu bāzē. Izpildmērījumu pievieno BIS un 1 (vienu) eksemplāru papīra formātā iesniedz Pasūtītājam;
11. fotofiksāžas par ikmēneša Darbu gaitas dokumentēšanu. Ja nav iespējams publicēt BIS, iesniedz Pasūtītājam elektroniski (CD) -1 (vienā) eksemplārā;
12. fotofiksāžas par būvdarbu teritorijas stāvokli pēc Darbu pabeigšanas. Ja nav iespējams publicēt BIS, iesniedz Pasūtītājam elektroniski (CD) -1 (vienā) eksemplārā.

12.3. Būvuzraugs un Pasūtītājs pārbaudi uzsāk pēc visas 12.2. punktā norādītās dokumentācijas pieejamības. Pārbaudi veic 5 (piecu) darbdienu laikā. Konstatējot neatbilstības, nepilnības Būvuzņēmējam tās jānovērš 3 (trīs) darbdienu laikā. Būvuzņēmējs ir atbildīgs par sniegto komentāru iestrādi iesniegtajā dokumentācijā un tās atkārtotu sagatavošanu un iesniegšanu Pasūtītājam. Pēc Būvdarbu veikšanas dokumentācijas akcepta no Būvuzrauga un Pasūtītāja puses tiek uzsākts darbs pie apliecinājuma par būves gatavību ekspluatācijai sagatavošanas.

12.4.Ar Darbu izpildes un nodošanas ekspluatācijā saistīto dokumentu sagatavošanas izdevumi jāparedz piedāvājumā.

**13. Garantijas laika garantija**

13.5. Būvuzņēmējam jāiesniedz Garantijas laika garantija.

13.6. Garantijas laika garantija var būt Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā izsniegta garantija.

13.7. Garantijas laika garantijai jāatbilst šādām prasībām:

13.7.1. izsniedzējs apņemas samaksāt Pasūtītājam garantijas laika garantijas summu defektu novēršanas izmaksu apmērā, ja Izpildītājs nepilda Līgumā noteiktās garantijas saistības;

13.7.2. garantijas laika garantija ir spēkā visā būvdarbu garantijas termiņa laikā-36 mēneši no visu Darbu pieņemšanas ekspluatācijā dienas.

13.7.3. garantijas laika garantijai jābūt no Izpildītāja puses neatsaucamai;

13.7.4. Pasūtītājam nav jāpieprasa garantijas laika garantijas summa no Izpildītāja pirms prasības iesniegšanas garantijas izsniedzējam;

13.7.5. garantijas laika garantijai ir jābūt 10 % (desmit procentu) apmērā no Līgumcenas (bez PVN).

13.8. Ja garantijas laika garantijas izsniedzējs ir apdrošināšanas sabiedrība vai ārvalsts apdrošināšanas filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Izpildītājam jāiesniedz samaksu apliecinošs dokuments, kurš apliecina, ka apdrošināšanas prēmija ir samaksāta par visu noteikto apdrošināšanas summu uz garantijas laika garantijas iesniegšanas brīdi.

**14. Būvizstrādājumi**

14.1. Visiem būvizstrādājumiem, kas tiks izmantoti būvdarbos, ir jāievēro Būvprojektā, norādītie vai ekvivalenti standarti šādā secībā: Latvijas nacionālā standarta statusā adaptētie Eiropas standarti, Eiropas tehniskie apstiprinājumi, kopējās tehniskās specifikācijas, citi starptautiskie standarti, kā arī citas tehniskās atsauces sistēmas, ko izveidojušas Eiropas standartizācijas institūcijas, vai, ja minēto standartu nav, šādā secībā: Latvijas nacionālie standarti, nacionālie tehniskie apstiprinājumi vai nacionālās tehniskās specifikācijas.

14.2.Ja Būvprojektā ir norāde uz konkrētu būvizstrādājumu un/vai ražotāju, Pretendents var piedāvāt ekvivalentu cita ražotāja būvizstrādājumu.

14.3. Būvdarbu sagatavošanās posmā, vismaz 10 (desmit) kalendārās dienas pirms izmantošanas Būvuzņēmējam jāiesniedz Pasūtītājam un Būvuzraugam saskaņošanai Darbu veikšanai nepieciešamo būvizstrādājumu sarakstu, kuram pievienotas būvizstrādājumu tehniskās specifikācijas un būvizstrādājumu atbilstību apliecinoši dokumenti.

14.4. Pasūtītājs, Būvuzraugs būvizstrādājumu atbilstības pārbaudi veic 7 (septiņu) kalendāro dienu laikā un saskaņo vai noraida iesniegto būvizstrādājumu izmantošanas piedāvājumu. Pēc Pasūtītāja, Būvuzrauga pieprasījuma Būvuzņēmējam jānodrošina materiālu paraugi. Pasūtītājam un Būvuzraugam ir tiesības būvizstrādājumu saskaņošanas procesā piesaistīt Autoruzraugu. Būvizstrādājumu izmantošana, kura nav saskaņota ar Pasūtītāju, Būvuzraugu ir aizliegta.

14.5. Ja būvdarbu laikā Būvuzņēmējs piegādās būvizstrādājumus, kas pēc Būvuzrauga viedokļa ir zemākas kvalitātes kā pieprasīts, Būvuzņēmējam būs jāmaina būvizstrādājumu piegādātājs. Izmaksas, kas saistītas tādu būvizstrādājumu iegādi segs Būvuzņēmējs. Par Būvlaukumā piegādāto būvizstrādājumu derīgumu un kvalitāti izlems Būvuzraugs.

1. **Darbu apjomi**

15.1. Pretendents neparedzēto darbu apjomu pierādīšanai nevar atsaukties uz nepilnīgu Būvprojektu vai nepietiekošiem tehniskām specifikācijām.

15.2. Sagatavojot Finanšu piedāvājumu, izmaksās jāiekļauj arī neuzrādītie darbi un materiāli, lai kvalitatīvi veiktu būvniecību atbilstoši konkrētā Būvuzņēmēja pielietotajai tehnoloģijai, un bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā.

15.3. Finanšu piedāvājumā jāiekļauj izmaksas, kuras saistītas ar darbībām, lai nodrošinātu, ka pārbūves posmā neattīrīti notekūdeņi netiek novadīti gruntī, grāvjos un tiek nodrošināta nepārtraukta sadzīves notekūdeņu novadīšana.

15.3. Sagatavojot piedāvājumu, Būvuzņēmējam rūpīgi iepazīties ar Būvprojektu, Tehniskajām specifikācijām, iepirkuma līguma projektu, un Finanšu piedāvājuma izmaksās iekļaut arī atsevišķi neizdalītos darbus un būvizstrādājumus, lai kvalitatīvi veiktu būvniecību atbilstoši konkrētā Būvuzņēmēja pielietotajai tehnoloģijai, un bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā.

15.5. Ja kādam mezglam būs nepieciešama detalizācija, tā ir rakstiski jāpieprasa Autoruzraugam. Autoruzraugam detalizācija jāsagatavo 3 (trīs) darbdienu laikā.

# 16. Cauruļu pārbaude

### 16.1. Pašteces kanalizācijas cauruļvadu pārbaude Būvuzņēmējam jāveic ar CCTV, izmantojot krāsu, augstas izšķirtspējas kameru ar rotējošu galvu/lēcu, slīpuma noteikšanu, un jānodrošina Būvuzraugam videoieraksta un atskaites eksemplāri. Izbūvētā kanalizācijas posma CCTV pēc tīklu izbūves.